Juodžių piliakalnis

Juodžių piliakalnis su gyvenviete, Šeputaičiai, Pilaitė (registro kodas iki 2005 m. balandžio 19 d. A513KP, Lietuvos Respublikos kultūros paminklų sąrašo Nr. AR1111) – piliakalnis Šilutės rajono savivaldybės teritorijoje, prie Juodžių kaimo, Žemaičių Naumiesčio seniūnija. Pasiekiamas iš kelio Žemaičių Naumiestis – Degučiai pasukus į Juodžius, juose pavažiavus į dešinę pietryčių ir pietvakarių kryptimis 1 km – yra 100 m į kairę pietryčiuose, už jaunomis eglaitėmis apsodinto lauko krašto.

Piliakalnis 
Piliakalnis įrengtas aukštumos krašte, Mirglono dešiniajame krante. Aikštelė ovali, orientuota vakarų – rytų kryptimi, 30 m ilgio, 68 m pločio. Jos vakariniame krašte supiltas 70 m ilgio, 2,5 m aukščio, 18 m pločio lanko formos pylimas, kurio išorinis 4 m aukščio šlaitas leidžiasi į 20 m pločio, 1 m gylio griovį. Rytiniame šlaite, 4 m žemiau aikštelės yra 3 m pločio terasa. Šlaitai statūs, 8-9 m aukščio. 

Piliakalnis apardytas arimų, apaugęs lapuočiais.

Tyrimai 
Piliakalnio žvalgomuosius archeologinius tyrimus ir 1963 m. atliko Lietuvos istorijos institutas. Piliakalnis datuojamas I tūkstantmečiu - II tūkstantmečio pradžia. Į vakarus nuo piliakalnio, 0,4 ha plote yra papėdės gyvenvietė.

Šaltiniai 

 Lietuvos TSR kultūros paminklų sąrašas, V., 1973, p.182
 Покровский Ф. В. Археологическая карта Ковенской губернии. Вильна, 1899. c. 155.

Nuorodos 
 Lietuvos piliakalnių atlasas 
 Lietuvos piliakalniai

Piliakalniai Šilutės rajone